
 I. ВЪВЕДЕНИЕ


  Разработването и приемането на Програма за овладяване популацията на безстопанствените кучета на територията на всяка община се налага поради факта, че проблемът с популацията на скитащите и безстопанствени кучета е сериозен за обществото, с многостранни измерения - хуманно-медицински, ветеринарно- медицински, социално-битови, икономически и екологични. Програмата за овладяване популацията на безстопанствените кучета на територията на Община Разград  за периода 2026 г. -2029 г. е естествено продължение и надграждане на същата програма за периода 2022 г. – 2025 г.
 Общинската програма за овладяване популацията на безстопанствените кучета на територията на Община Разград и План за действие към програмата са изготвени в изпълнение на чл. 40, ал.3 от Закона за защита на животните (ЗЗЖ), Наредба № 4 от 01.02.2021 г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност, както и разпоредбите на Закона за ветеринарномедицинската дейност (ЗВМД) и изискванията, поставени на Република България и останалите страни, членки на Европейския съюз.


II. ЦЕЛИ И ЗАДАЧИ НА ПРОГРАМАТА
1. ЦЕЛИ 
1.1. Стратегическа цел
 Стратегическата цел винаги се отнася до крайното желано състояние в разглежданата област. Въз основа на анализа на данните от преброяванията на популацията на безстопанствени кучета на територията на Община Разград , проведени през 2022 г. и 2024 г. се отчита постепенно и трайно намаляване броя на безстопанствените кучета. В тази връзка, настоящата програма акцентира на следната стратегическа цел като надграждане на Програмата от периода 2022 г.- 2025 г.: Свеждане до минимум броя на безстопанствените кучета чрез масова кастрация, до брой, гарантиращ безопасността и здравето на хората и комфорта на градската среда. 
1.2. Специфични стратегически цели 
 На основата на анализа на средата и формулираната стратегическа цел се разработва следващото ниво - специфичните стратегически цели. Най-общо казано, те определят конкретни и специфични резултати. Формулираните по-долу цели са базирани върху приоритетите на Община Разград в областта на овладяване популацията на безстопанствените кучета за следващите години. За постигане на стратегическата цел на Програмата са формулирани следните специфични стратегически цели:
 Специфична цел 1:  Прилагане на механизмите за ефективен контрол и намаляване на популацията на безстопанствените кучета на територията на общината, предвидени в българското законодателство. 
 Специфична цел 2:  Прилагане на механизмите за ефективен контрол на отглеждането, развъждането и търговията с кучета, предвидени в българското законодателство. 
 Специфична цел 3:  Повишаване културата на отглеждане на домашни кучета и насърчаване на тяхната кастрация и регистрация.

2. ЗАДАЧИ НА ПРОГРАМАТА
2.1. Овладяване броя на безстопанствените кучета до трайното им изчезване, чрез набелязване на мерки за отстраняване на причините, водещи до възникване и увеличаване на популацията им; 
2.2. Контрол върху отглеждането на домашните кучета, чрез идентификация, регистрация и въвеждане на данни за кучетата на територията на общината в Интегрираната информационна система – ВетИС на Българска агенция по безопасност на храните /БАБХ/; 
2.3. Регистрация на всички обекти за развъждане на кучета, съгласно изискванията на чл. 137 от Закона за ветеринарномедицинската дейност;
 2.4. Регистрация и контрол на всички търговци на кучета (обекти и/или юридически/ физически лица);
 2.5. Масова кастрация на безстопанствените кучета в общината; 
2.6. Стимулиране на кастрацията на домашни кучета на територията на общината; 
2.7. Стимулиране осиновяването на безстопанствени кучета; 
2.8. Повишаване на информираността и отговорността на гражданите при отглеждането на домашни кучета;
 2.9. Засилване на обществения контрол и контрола на държавните органи, както и на гражданското съзнание при работата по овладяване на популацията на безстопанствените кучета.

III. НОРМАТИВНА БАЗА И МЕЖДУНАРОДЕН ОПИТ
 • Закон за защита на животните. 
• Закон за ветеринарномедицинската дейност. 
• Национална програма за овладяване популацията на безстопанствените кучета на територията на Република България, приета с решение на Министерският съвет на Република България № 136 от 14.03.2019 г. 
• Наредба № 4 от 01.02.2021г. за прилагане на Националната програма за овладяване популацията на безстопанствените кучета на територията на Република България и за процедурите по нейното изпълнение, механизма на финансиране и отчетност. 
• Становище на Световната здравна организация. 
• Европейската конвенция за защита на животните.
 • Международна практика.

IV. АНАЛИЗ НА СЪСТОЯНИЕТО И ДИНАМИКА НА ПОПУЛАЦИЯТА НА БЕЗСТОПАНСТВЕНИТЕ КУЧЕТА
  От ключово значение за успеха на Програмата са постоянния мониторинг и анализ. Реалната информация за състоянието и динамиката на популацията на безстопанствените кучета позволява да бъдат предприети максимално ефективни мерки и оптимизация на изразходваните ресурси.
  След реконструкция на приюта за безстопанствени животни през 2018 г., обектът е лицензиран с УДОСТОВЕРЕНИЕ ЗА РЕГИСТРАЦИЯ НА ЖИВОТНОВЪДЕН ОБЕКТ № 101/30195 03.12.2018 г. От 2019 г. към приюта функционира и ветеринарна амбулатория II категория, която е лицензирана с удостоверение № 3521/15.10.2019 г.
  От 2022 г. Община Разград има приета и изпълнява Програма за овладяване популацията на безстопанствените кучета. Съгласно Програмата и разпоредбите на Закона за защита на животните, безстопанствените кучета се залавят от екипа на Приюта, регистрират се, като им се издава международен паспорт, обезпаразитяват се, ваксинират се против бяс, кастрират, маркират и връщат по местата, от които са заловени или се оставят в Приюта с цел осиновяване.  Методът „Кастрирай и върни“, като начин за контрол на популациите от бездомни животни, е препоръчан от Световната здравна организация и цели ефективното намаляване на популацията бездомни животни.
  Благодарение на изпълнението на Програмата за периода 2022 г.- 2025 г. на Община Разград за овладяване популацията на бездомните кучета, проблемът с безстопанствените кучета в Община Разград макар и не решен, не стои с такава острота както в предходни периоди. 




Статистиката за последните пет години в цифри е представена на Таблица 1:
Таблица 1: Брой безстопанствени животни, преминали през Приют за безстопанствени кучета на Община Разград по години:
	Година
	Заловени
	Върнати по места
	Осиновени

	2020
	304
	293
	101

	2021
	325
	201
	125

	2022
	357
	255
	111

	2023
	315
	246
	115

	2024
	291
	197
	114



  В резултат на дейността и мерките, които се изпълняват по Програмата за овладяване популацията на безстопанствените кучета за периода 2022 г. – 2025 г. води до постепенно намаляване на популацията им на територията на Община Разград. Това показват и данните от преброяването на безстопанствените животни от 2022 г. и 2024 г., представени в Таблица 2:
Таблица 2: Брой на безстопанствените кучета по населени места в Община Разград, съответно за 2022 г. и 2024 г.:
	Населено място
	Преброени кучета за 2022 г.
	Преброени кучета за 2024 г.

	гр. Разград
	92
	84

	с. Балкански
	13
	0

	с. Благоево
	23
	5

	с. Гецово
	18
	6

	с. Дряновец
	28
	13

	с. Дянково
	54
	39

	с. Киченица
	9
	4

	с. Липник
	13
	7

	с. Мортагоново
	28
	40

	с. Недоклан
	0
	0

	с. Осенец
	17
	10

	с. Островче
	13
	5

	с. Побит камък
	37
	15

	с. Пороище
	21
	25

	с. Просторно
	10
	6

	с. Радинград
	6
	2

	с. Раковски
	57
	55

	с. Стражец
	20
	38

	с. Топчии
	24
	16

	с. Ушинци
	0
	2

	с. Черковна
	5
	3

	с. Ясеновец
	56
	25

	Общо
	544
	400




  Редно е да се отбележи и факта, че активното информиране на обществеността за животните, които се предлагат за осиновяване чрез интернет страницата на приюта на адрес: https://sanctuary.bg/ , различните ежегодни кампании и инициативи са също съществена част от  причините за намаляване нивото на популацията на безстопанствените кучета на територията на Община Разград .
  Като основен генератор на безстопанствени животни биха могли да бъдат идентифицирани промишлените зони и населените места със смесено население и, както и прехвърлянето на безстопанствени кучета от съседни общини с по- големи популации – било то по естествен път, чрез миграция или умишлено от недобросъвестни граждани.
  Принципно като основни причини за популацията на бездомни кучета се определят:
 • Липсата на цялостен контрол върху популацията на безстопанствените кучета предвид неизпълнение на единен национален подход на програми от всички общини в т.ч. и липсата на действащи приюти за безстопанствени кучета в някои общини; 
• Липсата на работещ механизъм, при който стопаните задължени по ЗВМД  да си регистрират кучетата, действително да го правят при частно-практикуващите ветеринарни лекари; 
• Недостатъчен контрол върху развъждането и регистрацията на домашни кучета от компетентните държавни институции;
 • Липсата на инструменти за външно финансиране и същевременно недостатъчен финансов ресурс на общините за справяне с проблема, ограничава възможността за прилагане на ефективна система за регулиране популацията на безстопанствените кучета.

V. МЕТОДОЛОГИЯ
Успешната практика налага прилагането на регламентирания от Закона за защита на животните метод за кастрация на уличните кучета и връщането им по обитаваните от тях места до блокиране на раждаемостта - ограничаване капацитета на средата само със стерилни животни. 
1. Кастрация, обезпаразитяване, ваксинация срещу бяс, трайна маркировка и връщане по места на неагресивни и здрави безстопанствени кучета. 
2.Евтаназия на неизличимо болни и доказано агресивни безстопанствени кучета. 
3. Задомяване/осиновяване на безстопанствени кучета. 
4. Регистрация и надзор на безстопанствените кучета. 
5. Регистрация на домашните кучета. 
6. Популяризиране на ползите от кастрацията на домашни кучета. 
7. Контрол върху изискванията за отглеждане на домашни кучета. 
8. Кампании за подобряване на чистотата на градската среда.
VI. МЕРКИ ЗА НАМАЛЯВАНЕ НА ПОПУЛАЦИЯТА И ТРАЙНО РЕШАВАНЕ НА ПРОБЛЕМА С БЕЗСТОПАНСТВЕНИТЕ КУЧЕТА
МЯРКА I. Създаване на организация за овладяване популацията на безстопанствените кучета на територията на общината
  Подходът за овладяване на популацията на безстопанствените кучета, заложен в Закона за защита на животните, включва тяхното залавяне, кастрация и връщане по местата на залавянето им, чиято цел е да спре цикличния процес по запълване на освободените места. Кастрирането на кучетата и връщането им по местата, от които са заловени няма да позволи освобождаване на ниши, защото ще са запълнени с животни, които не се възпроизвеждат, т.е. ще се блокира раждаемостта.
  Акциите по залавяне на кучета се извършват по предварително изготвен и утвърден годишен график от екипи за залавяне на безстопанствените кучета и от доброволци, съгласно изискванията на чл. 42 от Закона за защита на животните.
1. Кастрация, ваксинация срещу бяс, трайна маркировка, поставяне на микрочип (за кратко наричани обработка) и връщане по места на социализирани и здрави безстопанствени кучета:
• Обработката на безстопанствени кучета се извършва в Общинския приют за безстопанствени кучета, който притежава ветеринарна амбулатория с уникален регистрационен номер № 1792062; 
• Обработката се извършва на принципите на масова кастрация по райони и във връзка с молби и сигнали на граждани; 
• Залавянето на безстопанствени кучета се извършва съгласно чл.42, ал.1 от ЗЗЖ; 7 
• Транспортирането на кучетата се извършва в клетки и съгласно изискванията на чл.42, ал.2 от ЗЗЖ.
2. Евтаназия на неизлечимо болни и доказано агресивни безстопанствени кучета:
 • Неизлечимо болни животни се подлагат на евтаназия, съгласно чл.179, ал.3, т.1,2 и 4 от ЗВД и чл.51 от ЗЗЖ;
 • Кучета, участвали в инцидент се залавят приоритетно в рамките на едно денонощие след подаване на сигнала.
3. За върнатите по места обработени кучета, граждани и организации за защита на животните, могат да заявят желание за поемане на грижите за тях, като подпишат декларация по чл. 47, ал. 3 от ЗЗЖ и изпълняват изискванията по чл. 49 и чл. 50 от ЗЗЖ, а именно: 
-да обезпаразитяват на всеки три месеца и да реваксинират против бяс върнатите по места кучета, за които поемат грижи и отговорност; 
-да заверяват ежегодно паспорта на кучето в общинска администрация за извършените обезпаразитявания и ваксинации; 
-да вземат мерки за предотвратяване на агресивното поведение на кучето към хора и животни. 
• Съгласно разпоредбите на чл. 48 от Закона за защита на животните /ЗЗЖ/, не се допуска връщането на обработените кучета в дворове на детски ясли и градини, училища, болници и в близост до детски площадки за игра на деца, автомагистрали и летища.
• В създадената информационна база данни за обработените безстопанствени кучета се вписва датата и мястото на обработката, ветеринарния лекар извършил манипулацията, мястото, на което е върнато кучето.
4. Община Разград предвижда съвместни кампании с частни ветеринарни клиники по безплатно чипиране и регистрация на домашни кучета.
5. Провеждане на периодични кампании за осиновяване на кучета от Приют за бездомни животни и скитащи кучета – гр. Разград.
6. Информационно – образователни кампании, засягащи всички възрастови групи и прослойки на обществото, с цел запознаване с явлението „безстопанствено куче“.
МЯРКА II. Контрол върху изискванията за отглеждане на домашни кучета. 
  Контролът по спазване на програмата се извършва от кмета на Община Разград и кметовете на съответните кметства.
МЯРКА III. Създаване на организация за регистриране на домашните кучета и контрол при отглеждането им. 
1. Регистрацията на домашни кучета се извършва съгласно чл. 174 от ЗВД. Общинска администрация Разград изготвя и поддържа регистър на домашните кучета на база подадени декларации от физически и юридически лица.
2. Таксата за домашни кучета се събира от Отдел „Местни данъци и такси“ при Община Разград.

VII. УЧАСТНИЦИ В ПРОГРАМАТА
1. Местна власт. 
 • Общински съвет Разград приема Програма за овладяване популацията на безстопанствените кучета на територията на Община Разград и предвижда годишен бюджет за изпълнението й, съгласно чл.40, ал.3 от Закона за защита на животните. 
• Кметът на Община Разград организира изпълнението на програмата и ежегодно внася отчета за изпълнението й пред изпълнителния директор на Българската агенция по безопасност на храните, съгласно чл. 40, ал. 4 от Закона за защита на животните. 
• Мерките за овладяване популацията на безстопанствените кучета се осъществяват чрез залавяне на безстопанствените кучета от екипа на Приют за бездомни животни и скитащи кучета – гр. Разград, транспортиране до общинския приют, където в прилежащата амбулатория се кастрират; чипират; маркират; ваксинират, обезпаразитяват. Издава им се паспорт и даните се нанасят в  системата Вет ИС. Неагресвните и здрави животни се  връщат на мястото, където са заловени съгласно чл.47, ал.3 от ЗЗЖ.
• Сигнали и жалби на граждани и организации се подават: 
-  по телефон;
-  по електронна поща;
-  писменно.
  Анонимни сигнали и жалби не се обработват. При подаване на сигнал се записват имената на гражданина или организацията и телефон за обратна връзка, посочва се мястото на инцидента и описание на кучето/та/.
2. Ветеринарни власти, които: 
• Извършват системен контрол във връзка с хуманното отношение към животните. 
• Извършват контрол върху дейностите по програмата и стационарната амбулатория чрез провеждане на проверки. 
• Упражняват системен контрол върху ветеринарномедицинския надзор на обработените кучета, чрез провеждане на проверки.
3. Организации за защита на животните (ОЗЖ). 
• Съдействат на общината при изпълнение на дейностите по програмата. 
 • Участват в преброяванията на безстопанствените кучета по чл. 3, ал. 1 от Наредба № 4

VIII. СРЕДСТВА, РЕСУРСИ И ВРЕМЕ ЗА ИЗПЪЛНЕНИЕ НА ПРОГРАМАТА
  Източници на финансиране и материално обезпечаване на Програмата за овладяване популацията на безстопанствените кучета на територията на Община Разград, съгласно чл. 40 б от ЗЗЖ:
1. Държавен бюджет.
2. Общински бюджет.
3. Дарения от физически и юридически лица.
4 . Международни програми и проекти.

  Програмата е с времеви хоризонт 2026 – 2029 г. Тя влиза в сила след приемането ѝ от Общински съвет Разград. Приетата общинска програма и план за действие по чл. 40, ал. 3 от Закона за защита на животните се публикуват на интернет страница на Община Разград в срок от 14 дни от тяхното приемане. При всяко изменение и допълнение, информацията следва да се актуализира.

IX. ОЦЕНКА ЗА УСПЕВАЕМОСТ НА ПРОЕКТА – КРИТЕРИИ
Очаквани резултати от осъществяването на програмата:
 1. Качествени промени, които се очакват в следствие на изпълнение на мерките по програмата и обработването на безстопанствените кучета: 
• Повишаване безопасността на гражданите; 
• Регистрация, събираемост на таксите за домашни кучета и стимулиране на кастрацията им ще спомогнат за трайното решаване на проблема и овладяване на притока на нежелани животни от дома към улицата; 
• Мониторинг върху популацията на безстопанствените кучета;
 • Намаляване на социалното напрежение; 
• Утвърждаване на европейските критерии за третиране на животни. 
2. Количествени подобрения: 
• Постепенно намаляване на популацията на безстопанствени кучета; 
• Увеличаване на броя на регистрираните домашни кучета; 
• Повишаване на постъпленията от таксата, съгласно чл. 175 от ЗВД и Наредба за определяне и администриране местните такси и цени на услуги на територията на Община Разград. 
3. Критерии за изпълнението на програмата. 
• Брой на обработените животни. 
• Брой на регистрираните домашни кучета. 
• Брой на кастрираните кучета, които живеят на открито - по строежи, паркинги, дворове, складове и др. 
• Брой на кастрираните домашни кучета. 
• Брой на осиновените кучета. 
• Годишен отчет за извършените дейности по програмата и резултати представени от кмета на общината пред БАБХ.  
• Брой на повторно обработени животни /реваксинация и обезпаразитяване на вече кастрирани животни/. 



Приложение №1: 
  План за действие към Програма за овладяване популацията на безстопанствените кучета на територията на община Разград  2026-2029 г. Настоящата Програма за овладяване популацията на безстопанствените кучета на територията на Община Разград е изготвена, съгласно чл.40, ал.3 и ал.4 от ЗЗЖ, приета е с Решение № .......... от .................. год., по Протокол № ....... на Общинския съвет и влиза в сила, след приемането й от Общински съвет Разград, за срок 2026-2029 г.






















ПЛАН ЗА ДЕЙСТВИЕ КЪМ
ПРОГРАМА ЗА ОВЛАДЯВАНЕ ПОПУЛАЦИЯТА НА БЕЗСТОПАНСТВЕНИ
КУЧЕТА НА ТЕРИТОРИЯТА НА ОБЩИНА РАЗГРАД
ЗА ПЕРИОДА 2026 г. -2029 г.

	№
	Мярка/ дейност
	Срок на
изпълнение
	Изпълнител
	Източници
за
финансиране
	Очакван резултат

	1
	Преброяване на безстопанствените кучета на територията на Община Разград

	1.1
	Издаване на заповед
за извършване на
преброяване на
безстопанствените
кучета
	След уведомление от Министъра на земеделието, храните и горите. Веднъж на две
години в
периода март-
юни или
септември-
ноември
	Кмет на
Община Разград
	Общински бюджет
	Възможност за точна
преценка промяната в
популацията на
безстопанствените кучета
като критерий за
успеваемост на мерките по
програмата.

	1.2
	Определяне на екипи
за извършване на
преброяването
	Веднъж на две
години в
периода март-
юни или
септември-
ноември
	Община Разград,
НПО,
юридически
лица,
доброволци
	Общински бюджет
	Реално извършване на
преброяването. Точна
информация за
състоянието и динамиката
на популацията на
безстопанствените кучета,
като критерий за
успеваемост на мерките по
програмата.

	1.3
	Поддържане на
Регистър на
обработените
безстопанствени
кучета
	Постоянен
	Ветеринарна амбулатория към Приют за бездомни животни и скитащи кучета – гр. Разград
	Общински бюджет
	Контрол върху
регистрацията на
безстопанствените кучета.

	2
	Кастрация, обезпаразитяване, ваксиниране, маркиране и връщане на здрави и неагресивни животните по местата на залавянето им

	2.1
	Функциониране на
стационарна
ветеринарна
амбулатория с уникален
регистрационен номер № 1792062 за обработка на безстопанствени и
домашни кучета
	Постоянен
	Община Разград
	Общински бюджет, дарения, проекти

	Масовото извършване на мероприятия по кастрация
на безстопанствените
кучета, допринася за по-бързото и сигурно
овладяване на популацията на уличните кучета, а
бързото им връщане по местата на залавянето им
гарантира недопускането на
други, необработени кучета в ареала.

	2.2
	Организиране и
провеждане на
съвместни проекти/кампании по регистриране на
домашни кучета
	Ежегодно
	Община Разград, ОДБХ – Разград, частни клиники
	Общински бюджет, дарения, проекти

	Стимулиране
собствениците на
домашни кучета да ги регистрират, с което се засилва контрола върху раждаемостта и изоставянето на кучета.

	2.3
	Определяне на
зони за разходки и преминаване на домашни любимци
	Постоянен
	Община Разград
	Общински
бюджет,
дарения,
Европейски
фондове
	Изпълнение на нормативно
изискване към кметове на
общини да осигурят
маркирани и обособени
обществени места за
разхождане на домашни
кучета. Осигуряване на
добри условия за свободно
разхождане на домашните
кучета, без с това да се
нарушава спокойствието и
комфорта на останалите
граждани.

	2.4
	Провеждане на
информационни
кампании от общ
характер (законова база, задължения на
собствениците,
изисквания към
отглеждането,
хуманно
отношение и др.)
	Ежегодно
	Община Разград, ОДБХ – Разград, НПО
	Общински
бюджет,
дарения,

	Увеличаване броя на
регистрираните домашни
кучета. Запознаване на
населението с полезна
информация за
нормативните изисквания, информация за болести пренасяни от животните, начини за предотвратяване.

	2.5
	Извършване на
проверки, съставяне
на предписания,
санкции на
собственици на
домашни кучета,
относно спазване
нормативните
изисквания при
отглеждането им
	Постоянен
	Община Разград, ОДБХ – Разград
	Общински бюджет
	Повишаване гражданската
активност и отговорност
при спазване на
нормативните изисквания
към собствениците на
домашни кучета.

	2.6
	Просветно–
информационни
кампании за деца и кампании за осиновявания
	Постоянен
	Община Разград, медии, ветеринарни специалисти, организации за защита на животните
	Общински
бюджет,
дарения,

	Запознаване на децата с проблематиката. Оформяне на детското съзнание в посока емпатия, състрадание и любов към животните. Посочване на ползите от осиновяванията.

	2.7
	Актуализиране на
местната нормативна
уредба, съгласно
действащото
законодателство
	При необходимост
	Община Разград, Общински съвет Разград
	Общински бюджет
	Навременно адаптиране на
местната нормативна
уредба към промените в националното
законодателство.

	
	
	
	
	
	



